Kien hemm żmien meta fil-kompetizzjonijiet Ewropej kont tara jaslu lin-Nottingham Forest, lill-Hamburg, Ipswich, Aberdeen, Sampdoria... Illum? Għodduhom, u taraw li mhux aktar minn 32 tim irnexxielhom jagħmluha tal-anqas sal-kwarti tal-finali fl-aħħar 10 snin! U erbgħa minnhom tfaċċaw darba; erbgħa oħra rnexxielhom darbtejn. Jibqa' l-miżerja ta' 24 tim, li bejniethom jilagħbu għall-unuri sena wara sena. Bħal fl-ekonomija, fejn 99% tal-ġid jinsab għand 1% tal-popolazzjoni, fil-futbol sirna rridu nikkuntentaw naraw nofs tużżana timijiet jitqabdu sena wara l-oħra. Kemm taħsbu li jista' jdum ikampa l-futbol hekk? It-tlielaq tal-Formula 1 għaddew minn ċiklu simili: snin li fihom id-domanda splodiet, hekk kif iffjorixxa l-prodott televiżiv, biex illum l-udjenza dinjija waqgħet b'mod drastiku. Forsi għax it-tim favorit tiegħi mhux fost dawk in-nofs tużżana, imma nixtieq nerġa' nara tim bħall-Vicenza (tiftakruhom fis-semi finali tat-Tazza tat-Tazzi kontra ċ-Chelsea?), il-Parma....jew il-Milan! :)
Il-globalizzazzjoni fir-riżultati